Наогул, пытанне аптымізацыі вельмі цяжкае і складанае. Маё асабістае меркаванне: добра было б, каб скарачалася як мага менш устаноў культуры. На вёсцы яны – ачаг, адзінае месца, дзе людзі збіраюцца разам у вольны час. Але цалкам пазбегнуць гэтага працэсу і спыніць яго зусім немагчыма. Не ў той меры, як у 2011-м, але ён будзе працягвацца, і прычыны гэтаму аб’ектыўныя: ідзе, на жаль, скарачэнне сельскага насельніцтва. Але, паўтаруся, у кожным асобным выпадку аптымізацыі да кожнай асобнай установы культуры павінен быць вельмі ўважлівы і ўзважаны падыход.